**Tisztelt elvtársak**

 Miután tüzetesen megvizsgáltuk Madách Imre, Az ember tragédiája című művet az 1955. január 7-én történt előadása után, arra a következtetésre jutottunk, hogy ez mű már önmagában is veszélyt jelent a mi munkások és parasztok által létrehozott szocialista hazánkra.

Legelőször is Az ember tragédiáját nem a MDP vezetősége alatt írták, hanem korábban, az imperialista Habsburgok elnyomása alatt. Továbbá Az ember tragédiájában a vallásosság is hatalmas szerephez jut, és mint az tudjuk a vallás nem más, mint a világ egyik legrégebb óta létező mentális betegsége és ennek egyáltalán nincs helye a kommunista ideológiában. De van még rengeteg aggodalmunk. Például, az egyik főszereplő, Ádám állítása szerint a párizsi színben kitört forradalom volt a tetőpont. Egyértelmű, hogy az a szín a Francia forradalomra utal. Ez a forradalom a valóságban olyan tömeggyilkosságokat eredményezett, amelyhez fogható még nem volt. Ez volt az a forradalom, amelynek köszönhetően hatalomra tudott jutni Maximilien de Robespierre. Továbbá a Francia forradalom révén jutott hatalomra Bonaparte Napóleon, akinek olyan háborúkat köszönhet az emberiség, amiket még elképzelni is nehéz.De ha tovább megyünk, akkor egy másik színnel is van probléma. A tizenkettedik szín a Falanszterben játszódik és a szocialista utópiára akar utalni. De ez az utópia cseppet sem hasonlít a mi utópiánkra. Ebben a Falanszterben mindenkit meghurcolnak a legkisebb vétségért. Nem mellesleg rengeteg égbekiáltó balgaságot állítanak ebben a színben, pontosabban azt, hogy a Nap négy évezred múlva kihűl, és az emberiségnek meg vannak számlálva a napjai. De mint azt mindannyian tudjuk, a Nap nem fog kihűlni és egy szocialista utópia még véletlenül sem úgy néz ki, mint ahogyan ez a szín leírja azt. A műnek ez a része olyan, mintha valami kapitalista, nyugati propagandát olvasnánk.

Az általunk felhozott érvek alapján reméljük, hogy ezt az egyenesen polgárpukkasztó darabot soha többé nem fogják előadni a színházakban.